O‘ZBEKISTON RESPUBLIKASI IChKI IShLAR ORGANLARINI MUSTAHKAMLASh TO‘G‘RISIDA

Jinoyatchilikka qarshi kurashni kuchaytirish, Qamchiq dovonida va Namangan viloyatining dovon yaqinidagi aholi yashaydigan punktlarda jamoat tartibini saqlash va xalq xo‘jaligi obyektlarini qo‘riqlash maqsadida Vazirlar Mahkamasi qaror qiladi:
 1. Namangan viloyatining Pop tumanidagi Qamchiq shaharchasida Pop tuman ichki ishlar bo‘limi tarkibida shtatdagi xodimlar soni ilovaga muvofiq 50 nafardan iborat bo‘lgan Qamchiq militsiya bo‘linmasi tashkil etilsin.
 2. Shu yilning birinchi yarim yilligida yangidan tashkil etilgan bo‘linma xarajatlari O‘zbekiston Respublikasi Ichki ishlar vazirligiga 1997-yil uchun nazarda tutilgan umumiy mablag‘lar hisobidan amalga oshirilsin.
 3. O‘zbekiston Respublikasi Moliya vazirligi 1997-yilning ikkinchi yarim yilligidan boshlab, shtatdagi xodimlar soni 50 nafardan iborat bo‘lgan yangi militsiya bo‘linmasi tashkil etilishi munosabati bilan O‘zbekiston Respublikasi Ichki ishlar vazirligini mablag‘ bilan ta’minlasin.
 4. “O‘zulgurjibirjasavdo” uyushmasi Qamchiq militsiya bo‘linmasi tashkil etilishi munosabati bilan Ichki ishlar vazirligini zarur moddiy-texnika resurslari bilan ta’minlasin.
 5. O‘zbekiston Respublikasi Ichki ishlar vazirligi ajratilgan shtatlar sonini butlash yuzasidan zarur chora-tadbirlar ko‘rsin.
 6. Mazkur qarorning bajarilishini nazorat qilish Bosh vazirning birinchi o‘rinbosari I.H. Jo‘rabekov zimmasiga yuklansin.